CELEX: 62016CA0101
Language: el
Date: 2017-10-19 00:00:00
Title: Υπόθεση C-101/16: Απόφαση του Δικαστηρίου (δεύτερο τμήμα) της 19ης Οκτωβρίου 2017 [αίτηση του Curtea de Apel Cluj (Ρουμανία) για την έκδοση προδικαστικής αποφάσεως] — SC Paper Consult SRL κατά Direcţia Regională a Finanţelor Publice Cluj-Napoca, Administraţia Judeţeană a Finanţelor Publice Bistriţa Năsăud [Προδικαστική παραπομπή — Φορολογία — Φόρος προστιθέμενης αξίας (ΦΠΑ) — Οδηγία 2006/112/ΕΚ — Δικαίωμα εκπτώσεως — Προϋποθέσεις ασκήσεως — Άρθρο 273 — Εθνικά μέτρα — Καταπολέμηση της φοροδιαφυγής και της φοροαποφυγής — Τιμολόγιο εκδοθέν από φορολογούμενο που έχει κηρυχθεί «ανενεργός» από τη φορολογική αρχή — Κίνδυνος φοροδιαφυγής — Άρνηση αναγνωρίσεως του δικαιώματος εκπτώσεως — Αναλογικότητα — Άρνηση συνεκτιμήσεως στοιχείων που αποδεικνύουν ότι δεν υφίσταται φοροδιαφυγή ή απώλεια φορολογικών εσόδων — Διαχρονικός περιορισμός των αποτελεσμάτων της εκδοθησομένης αποφάσεως — Δεν συντρέχει λόγος]

11.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 424/3
            
         Απόφαση του Δικαστηρίου (δεύτερο τμήμα) της 19ης Οκτωβρίου 2017 [αίτηση του Curtea de Apel Cluj (Ρουμανία) για την έκδοση προδικαστικής αποφάσεως] — SC Paper Consult SRL κατά Direcţia Regională a Finanţelor Publice Cluj-Napoca, Administraţia Judeţeană a Finanţelor Publice Bistriţa Năsăud
   (Υπόθεση C-101/16) (1)
   
   ([Προδικαστική παραπομπή - Φορολογία - Φόρος προστιθέμενης αξίας (ΦΠΑ) - Οδηγία 2006/112/ΕΚ - Δικαίωμα εκπτώσεως - Προϋποθέσεις ασκήσεως - Άρθρο 273 - Εθνικά μέτρα - Καταπολέμηση της φοροδιαφυγής και της φοροαποφυγής - Τιμολόγιο εκδοθέν από φορολογούμενο που έχει κηρυχθεί «ανενεργός» από τη φορολογική αρχή - Κίνδυνος φοροδιαφυγής - Άρνηση αναγνωρίσεως του δικαιώματος εκπτώσεως - Αναλογικότητα - Άρνηση συνεκτιμήσεως στοιχείων που αποδεικνύουν ότι δεν υφίσταται φοροδιαφυγή ή απώλεια φορολογικών εσόδων - Διαχρονικός περιορισμός των αποτελεσμάτων της εκδοθησομένης αποφάσεως - Δεν συντρέχει λόγος])
   (2017/C 424/04)
   Γλώσσα διαδικασίας: η ρουμανική
   
      Αιτούν δικαστήριο
   
   Curtea de Apel Cluj
   
      Διάδικοι στην υπόθεση της κύριας δίκης
   
   SC Paper Consult SRL
   
      κατά
   
   Direcţia Regională a Finanţelor Publice Cluj-Napoca, Administraţia Judeţeană a Finanţelor Publice Bistriţa Năsăud
   
      Διατακτικό
   
   Η οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, έχει την έννοια ότι αντιτίθεται σε εθνική ρύθμιση, όπως η επίμαχη στην υπόθεση της κύριας δίκης, δυνάμει της οποίας δεν αναγνωρίζεται δικαίωμα προς έκπτωση του ΦΠΑ σε υποκείμενο στον φόρο για τον λόγο ότι ο επιχειρηματίας που του παρέσχε υπηρεσία βάσει τιμολογίου στο οποίο περιλαμβάνονται χωριστά η σχετική δαπάνη και ο φόρος προστιθέμενης αξίας έχει κηρυχθεί ανενεργός από τη φορολογική αρχή κράτους μέλους, όταν η πληροφορία αυτή είναι δημοσίως γνωστή και προσβάσιμη μέσω του διαδικτύου σε κάθε υποκείμενο στον φόρο εντός του κράτους αυτού, σε περίπτωση που η ως άνω άρνηση αναγνωρίσεως του δικαιώματος προς έκπτωση είναι συστηματική και οριστική, αποκλειομένης της δυνατότητας να αποδειχθεί ότι δεν υφίσταται φοροδιαφυγή ή απώλεια φορολογικών εσόδων.
   
      (1)  ΕΕ C 175 της 17.05.2016.